4Ńdɔ̄ hḿ Mósɛs a ngákə kɔ́bɔ̄ á mís mə́ Farawóŋ, nyé nâ: “Ǹtondôbə a kɔ́bɔ̄ nâ babi ai zǎŋ alú mayi lod ai ǹnam Égîptɛn ósə. 5Ńdɔ miǹtól mí bɔ́n mísə̄ yā sí Egîptɛn myâyi wú, a tádigi á ńtōl mɔ́n elíg Farawóŋ yā ó nə́ ai etɔ̄a dzíé, a kələ kwí ábə ǹtól mɔ́n étúgā mīníngá yā á mvús akɔ́g miǹkɔgán, miǹtól bíyə́m dzam də́dā. 6Ńdɔ̄ hḿ tōbóg ā yi bólē á sí Egîptɛn ésə ákyaí lángátám yǎ kig bɔɔban tɔ̌ kig nâ lə́ ngābǎd bɔɔban. 7Ḿfág bɔ́n bə́ Ísraɛ̂l, tɔ mvú yāyǐ kig mé mǎkə tsǒg mod ai tsíd ésə, mǐ zū hḿ yə̌m naa Ǹtondôbə a fyal á zāŋ Ísraɛ̂l ai Egîptɛn. 8Éyɔ̌ŋ tē miǹtɔbɔ míe myâyi ma sɔ́ kūd mə̄bɔ́ŋ, bə́ kogolan ai ma nâ kódógó, kələ́g ai wǎ ai áyɔŋ dóe lə́ tīī ai wa. Abǒg te mǎyi kə.” Ńdɔ̄ Mósɛs, mís mə́ yóŋo ai ayɔ́g məsis, a ngálíg Farawóŋ. 9Ǹtondôbə nyé ai Mósɛs nâ: “Farawóŋ a yi bɛ̌n wóg, ású yə̄ nâ biyə̌ŋ bí mam byámā bí yénē á sí Egîptɛn.” 10Ńdɔ̄ Mósɛs bân Áron bə́ ngábɔ mə́sīmbá mə́sə̄ mə́ ngákə̄ á mís mə́ Farawóŋ, dá, ńdɔ Ǹtondôbə a ngádzoge nâ ǹnə́m Farawóŋ ó man yɛ́s, á bɔ tə dzoge bɔ́n bə́ Ísraɛ̂l nə́ bə́ kódō á ńnam wóé.